

ΕΛΛΗΝΙΚΗ ΔΗΜΟΚΡΑΤΙΑ  Μαρούσι, 20/9/2016

ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ Αριθ. Πρωτ. Βαθμός Προτερ.

ΓΕΝΙΚΗ Δ/ΝΣΗ ΣΠΟΥΔΩΝ 153627/ΓΔ4

ΠΡΩΤΟΒΑΘΜΙΑΣ ΚΑΙ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ

ΔΙΕΥΘΥΝΣΕΙΣ ΣΠΟΥΔΩΝ, ΠΡΟΓΡΑΜΜΑΤΩΝ & ΟΡΓΑΝΩΣΗΣ Α/ΘΜΙΑΣ & Β/ΘΜΙΑΣ ΕΚΠΑΙΔΕΥΣΗΣ

ΔΙΕΥΘΥΝΣΗ ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ

ΤΜΗΜΑΤΑ Β΄ ΙΔΙΩΤΙΚΗΣ Α/ΘΜΙΑΣ & Β/ΘΜΙΑΣ ΕΚΠΑΙΔΕΥΣΗΣ

ΤΜΗΜΑ Α’ ΣΠΟΥΔΩΝ ΚΑΙ ΕΦΑΡΜΟΓΗΣ ΠΡΟΓΡΑΜΜΑΤΩΝ

Β/ΘΜΙΑΣ ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ

Ταχ. Δ/νση: Ανδρέα Παπανδρέου 37

Τ.Κ. – Πόλη: 15180 Μαρούσι

 Ιστοσελίδα: [www.minedu.gov.gr](http://www.minedu.gov.gr) **ΑΠΟΦΑΣΗ**

email: diekpb@minedu.gov.gr

Πληροφορίες:

Α. Κεχαγιά Α/θμια Τηλ: 210 344.3194

Σ. ΚοκκινίδουΒ/θμια Tηλ: 210 344.2233

Π. Καψιώτη Επ/κη Τηλ: 210 344.3278

FAX: 210.344.2765

 ΚΟΙΝ**:**

 **1.**Εθνικό Οργανισμό Πιστοποίησης

 Προσόντων και Επαγγελματικού

 Προσανατολισμού

 Λεωφόρος Εθνικής αντιστάσεως 41

 ΤΚ. 14234, Νέα Ιωνία  **2**.Διευθύνσεις Πρωτοβάθμιας και

 Δευτεροβάθμιας

 Εκπαίδευσης της χώρας

 **3.** Ιδιωτικά Σχολεία (με τη φροντίδα των

 Δ.Π.Ε. και Δ.Δ.Ε της χώρας)

**4.** Περιφερειακές Δ/νσεις Εκπ/σης

Θέμα: « Διατύπωση γνώμης για τις κτηριολογικές προϋποθέσεις των ιδιωτικών σχολείων »

Έχοντας υπόψιν :

1. Τις διατάξεις της περίπτ. 5, της υποπαραγράφου Θ.18 της παραγράφου Θ , του άρθρου πρώτου του ν.4093/12 (ΦΕΚ 222/τΑ), όπως αντικαταστάθηκε και ισχύει με την παράγραφο 37 του ν.4111/2013 (ΦΕΚ 18/τΑ).
2. Τις διατάξεις του ν.4415/6-9-2016 (ΦΕΚ159/τΑ/6-9-2016) «Ρυθμίσεις για την ελληνόγλωσση εκπαίδευση, τη διαπολιτισμική εκπαίδευση και άλλες διατάξεις».
3. Τις διατάξεις του άρθρου 90 του Κώδικα Νομοθεσίας για την Κυβέρνηση και τα Κυβερνητικά όργανα που κυρώθηκε με το άρθρο πρώτο του ΠΔ 63/2005 (ΦΕΚ 98/τΑ)
4. Το Π.Δ 70/2015 (ΦΕΚ 114/τ.Α’) «Ανασύσταση των Υπουργείων Πολιτισμού … και Τουρισμού».
5. Το Π.Δ 73/2015 (ΦΕΚ 116/τ.Α) διορισμού του Νικολάου Φίλη στη θέση του Υπουργού Παιδείας, Έρευνας και Θρησκευμάτων.
6. Το γεγονός ότι από την παρούσα δεν προκαλείται δαπάνη σε βάρος του κρατικού προϋπολογισμού.

 **ΑΠΟΦΑΣΙΖΟΥΜΕ**

1) Οι φορείς Ιδιωτικής Πρωτοβάθμιας και Δευτεροβάθμιας Εκπαίδευσης (νηπιαγωγεία-δημοτικά-γυμνάσια-λύκεια (Γενικά & Επαγγελματικά)) που εμπίπτουν στις διατάξεις του άρθρου 29 του ν.4415/16 (159/τΑ), υποβάλλουν από **20/9/2016** έως και **30/9/2016** αίτηση τροποποίησης των αδειών τους για ελλείψεις ή/και μεταβολές στις κτηριολογικές προϋποθέσεις που έχουν επέλθει από το διάστημα της αδειοδότησής τους έως και σήμερα.

Οι αιτήσεις τροποποίησης της άδειας υποβάλλονται στις οικείες Διευθύνσεις Πρωτοβάθμιας και Δευτεροβάθμιας Εκπαίδευσης, συγκεντρώνονται με ευθύνη των Διευθύνσεων και αποστέλλονται:

 α) ο σχετικός φάκελος με τα δικαιολογητικά της τροποποίησης άδειας (εφαρμόζονται οι διατάξεις του της υποπαραγράφου Θ.3 της παραγράφου Θ του άρθρου πρώτου του ν.4093/12) στις αρμόδιες υπηρεσίες του ΥΠ.Π.Ε.Θ (Τμήμα Β’ Ιδιωτικής Πρωτοβάθμιας Εκπ/σης της Δ/νσης Σπουδών, Προγραμμάτων και Οργάνωσης ΠΕ, Τμήμα Β’ Ιδιωτικής Δευτεροβάθμιας Εκπ/σης της Δ/νσης Σπουδών, Προγραμμάτων και Οργάνωσης ΔΕ και Τμήμα Α’ Διεύθυνσης Επαγγελματικής Εκπαίδευσης) ,

β) ο σχετικός φάκελος με τα δικαιολογητικά που αφορούν στον έλεγχο των κτηριολογικών προϋποθέσεων στον Ε.Ο.Π.Π.Ε.Π.

2) Ο έλεγχος ως προς την συνδρομή των κτηριολογικών προϋποθέσεων όλων των ιδιωτικών σχολείων Πρωτοβάθμιας ,Δευτεροβάθμιας και Επαγγελματικής Εκπαίδευσης που έχουν αδειοδοτηθεί με ισχύουσα άδεια ίδρυσης και λειτουργίας, κατά τα οριζόμενα στην περίπτωση 5 της υποπαραγράφου Θ.18 της παραγράφου Θ του άρθρου πρώτου του ν.4093/12 (ΦΕΚ 222/τΑ) όπως αντικαταστάθηκε από την παράγραφο 37 του ν.4111/2013 (ΦΕΚ 18/τΑ) διενεργείται από τον ΕΟΠΠΕΠ και θα ολοκληρωθεί έως και **30/11/2016**.

3) O Ε.Ο.Π.Π.Ε.Π., στη συνέχεια, θα αποστείλει στις αρμόδιες υπηρεσίες του ΥΠ.Π.Ε.Θ. την απόφαση της συνεδρίασης του ΔΣ στην οποία θα διατυπώνεται η θετική ή η αρνητική γνώμη του ως προς τη συνδρομή των κτηριολογικών προϋποθέσεων των ως άνω φορέων παροχής εκπαίδευσης (Πρωτοβάθμιας , Δευτεροβάθμιας και Επαγγελματικής συνολικά) σύμφωνα με τα προβλεπόμενα στην περίπτωση 13 της υποπαραγράφου Θ.3 της παραγράφου Θ του άρθρου πρώτου του ν.4093/12 και στην περίπτωση 2 της παραγράφου 3 του άρθρου έκτου του ν.4218/2013 (ΦΕΚ268/τΑ). Η σχετική απόφαση του ΔΣ του ΕΟΠΠΕΠ θα έχει αποσταλεί στο ΥΠ.Π.Ε.Θ. μέχρι 15-01-2016.

 4) Οι άδειες των ιδιωτικών σχολείων για τις κτηριολογικές προϋποθέσεις των οποίων θα διατυπώνεται από τον Ε.Ο.Π.Π.Ε.Π **αρνητική γνώμη,** θα ανακαλούνται κατ’ εφαρμογή των διατάξεων της υποπαρ. Θ4. του ν.4093/12 (ΦΕΚ 222/τΑ), περ. 1Α ) Β) σε συνδυασμό με την περ. 3. από 1/2/2017.

 **Ο Υπουργός**

 **Νικόλαος Φίλης**

**Εσωτερική Διανομή**:

1. Γραφείο κ. Υπουργού
2. Γραφείο κ. Γενικού Γραμματέα
3. Γενική Διεύθυνση Σπουδών Π.Ε κ’ Δ.Ε
4. Τμήμα Β’ Ιδιωτικής Α/θμιας Εκπ/σης
5. Τμήμα Β’ Ιδιωτικής Β/θμιας Εκπ/σης
6. Τμήμα Α’ Σπουδών και Εφαρμογής Προγραμμάτων Β/θμιας

Επαγγελματικής Εκπαίδευσης